**MIKÄMIKÄ-PROJEKTIRAPORTIN KRITEERIT ARVOSANOILLE 0-5

5 Erinomainen**
Kirjoitus on erinomainen kokonaisuus, joka osoittaa kypsää ja vakuuttavaa pedagogista ajattelua ja näkemystä käsityön opettamisesta. Suunnitelma ja toteutuksen pohdinta eivät jätä avoimia kysymyksiä, vaan jakso on toteutettavissa sellaisenaan oppilaiden kanssa.

Raportissa on oivallisesti pohdittu tehtävänannossa pyydettyjä näkökulmia. Projekti on esitelty selkeästi, havainnollisesti ja se rakentuu johdonmukaisesti opetussuunnitelman tavoitteiden ja oppilaiden ikätason mukaan. Integrointi eri oppiaineiden välillä ja mahdollisiin teemoihin on tehty perustellusti ja eri oppiaineiden tavoitteet huomioiden.

Lähteitä on käytetty runsaasti ja taitavasti ja ne tukevat opiskelijoiden ajattelua. Eriyttäminen ja erilaiset oppijat on huomioitu suunnitelmassa erinomaisella tavalla.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4 Kiitettävä**

Raportti on kiitettävästi laadittu kokonaisuus, jossa pedagoginen ajattelu ja käsityön opetuksen käytännön kysymykset käyvät luontevaa vuoropuhelua. Projektisuunnitelma ja toteutuksen pohdinta antavat hyvät lähtökohdat käytännön toteutukseen.

Suunnitelmassa on pohdittu hienosti tehtävänannossa esitettyjä näkökulmia. Oppilaiden ikätasoon sopivat tavoitteet nojaavat opetussuunnitelmaan. Kirjoituksessa on esitelty aiheen liittyminen muihin oppiaineisiin tai teemoihin huomioiden toisten oppiaineiden tavoitteita.

Lähteitä on käytetty monipuolisesti tukemaan kirjoittajien ajattelua. Myös erilaiset oppijat ja eriyttäminen on huomioitu kiitettävästi projektisuunnitelmassa**.**
**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3 Hyvä**

Raportti muodostaa loogisen kokonaisuuden. Suunnitelmaan on kirjattu tehtävänannossa esitettyjä näkökulmia, mutta osa niistä on jäänyt ilman mainintaa tai näkökulmien avaaminen pohtien on jäänyt vähemmälle huomiolle. Projektisuunnitelma on käytännön huomioineen toteutettavissa lasten kanssa.

Jakson tavoitteiden ja arvioinnin laadinnassa on huomioitu opetussuunnitelman kyseiset kohdat. Suunnitelmassa on myös esitelty jaksoon liittyviä eriyttämisen mahdollisuuksia. Lähteitä on käytetty luontevasti tukemaan kirjoittajien näkemyksiä.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2 Tyydyttävä**

Raportti on puutteellinen ja epälooginen kokonaisuus, joka jättää vastaamatta moneen kysymykseen. Projektisuunnitelma vaatisi huomattavia muutoksia ollakseen toteuttamiskelpoinen oppilaiden kanssa. Suunnitelmasta ja toteutuksen pohdinnasta välittyy puutteellinen ymmärrys käsityön opettamisesta.

Kirjoituksessa on nostettu esiin joitakin yksittäisiä pohdintoja tehtävänannossa pyydetyistä näkökulmista tai näkökulmien käsittely on vaillinaista. Projektisuunnitelma käytännön huomioineen on esitetty epäselvästi ja opetussuunnitelman tavoitteita on käsitelty pintapuolisesti. Lähteiden käyttö pedagogisen ajattelun tukemisessa on niukkaa ja irrallista. Eriyttämisen mahdollisuudet on kuvattu pinnallisesti.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1 Välttävä**
Raportti ei ole tehtävänannon mukainen eikä huomioi opetussuunnitelmaa tai oppilaiden ikätasoa. Kirjoituksesta välittyy suuria puutteita pedagogisessa ajattelussa ja käsityön opettamisessa. Jaksosuunnitelma sisältää huomattavia puutteita ja on epäselvä kokonaisuus. Ajattelua tukevia lähteitä ei ole käytetty. Eriyttämisen näkökulma on laiminlyöty jaksosuunnitelmassa.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****0 Hylätty**

Jaksosuunnitelmaa ei ole palautettu/ jaksosuunnitelman sisältö on kopiointia tai suunnitelma ei yllä välttävän kriteereihin.